b'\n_START_ARTICLE_\nValencianpodenco\n_START_SECTION_\nLuonne ja k\xc3\xa4ytt\xc3\xa4ytyminen\n_START_PARAGRAPH_\nValencianpodencolla on hyv\xc3\xa4 kuulo- ja n\xc3\xa4k\xc3\xb6aisti, joita se k\xc3\xa4ytt\xc3\xa4\xc3\xa4 apunaan mets\xc3\xa4styksess\xc3\xa4 vahvan hajuaistinsa lis\xc3\xa4ksi. Sen p\xc3\xa4\xc3\xa4asiallinen teht\xc3\xa4v\xc3\xa4 on j\xc3\xa4niksen ja kaniinin mets\xc3\xa4stys, ja se on siin\xc3\xa4  sinnik\xc3\xa4s ja se sopeutuu hyvin moniin eri ekosysteemeihin, joita V\xc3\xa4limeren alueella esiintyy. Se kykenee kest\xc3\xa4m\xc3\xa4\xc3\xa4n kuumia olosuhteita. Alueen mets\xc3\xa4st\xc3\xa4j\xc3\xa4t arvostavat sit\xc3\xa4 suuresti ja pit\xc3\xa4v\xc3\xa4t sit\xc3\xa4 parhaana j\xc3\xa4niksen ja kaniinin mets\xc3\xa4styskoirana, mutta se sopii my\xc3\xb6s muun pienriistan mets\xc3\xa4stykseen.\n_START_SECTION_\nAlkuper\xc3\xa4\n_START_PARAGRAPH_\nValencianpodenco on eritt\xc3\xa4in vanha valencialainen et\xc3\xa4isesti vinttikoiraa muistuttava pystykorvainen alkukantainen j\xc3\xa4niskoira. Se on sukua muille V\xc3\xa4limeren alueen samantyyppisille koirille, jotka tunnetaan yhteisnimell\xc3\xa4 podenco, ja se on oletettavasti niist\xc3\xa4 kaikkein vanhin.'